Roger Scruton

Familiebakgrunn

Scruton ble født i Buslingthorpe, Lincolnshire. Hans foreldre var John «Jack» Scruton, som var en lærer fra Manchester, og Beryl Claris Scruton (født Haynes). Scruton vokste opp med to søstre i Marlow og High Wycombe. Etternavnet Scruton tilkom famiien relativt sent. Fødselsattesten til Jacks far oppgav navnet Matthew Lowe, etter Matthews mor, Margaret Lowe (Scrutons oldemor); ingen far ble nevnt. Men Margaret bestemte av ukjente grunner at sønnen hennes skulle bli oppdratt som Scruton i stedet. Scruton har undret på om hun tok navnet etter å ha jobbet ved den tidligere Scruton Hall i Scruton, Yorkshire, og om det muligens var der hans far var blitt unnfanget.
Jack vokste opp i et såkalt back-to-back hus, som ble bygget for arbeidere under den industrielle revolusjon, i Upper Cyprus Street, Acoats, som er et område i den indre bydel av Manchester. Jack fikk et stipend til Machester High School, en grammar school. Scruton fortalte The Guardian at Jack hadde et hat for de øvre klassene, og elsket landet, mens Beryl var glad i romantisk fiksjon og underholdning. Han beskrev sin mor som en som «holdt idealet høyt om en dannet atferd og sosial utmerkelse som … [hans] far satt seg fore å knuse med betydelig skadefryd».

Utdanning

Scruton studerte ved Jesus College i Cambridge (1962–1965 og 1967–1969). Han har vært forskningsstipendiat ved Peterhouse i Cambridge (1969–1971).
Scruton bodde med sine foreldre, to søstre og hunden Sam i et beskjedent hus i Hammersley Lane i High Wycombe. Selv om foreldrene var oppdratt som kristne, anså de seg selv som humanister, så hjemmet var en «religion-fri sone». Scrutons, ja hele familiens forhold til far i huset, Jack, var anstrengt. Scruton skrev i Gentle Regrets: «Venner kommer og går, hobbyer og ferier fukter sjelen som flyktige solstråler i en sommervind, og sulten etter nærhet blir avskåret ved hvert hjørne av frykten for [hans] bedømmelse.»
Etter å ha bestått inntaksprøven 11-plus, gikk han på Royal Grammar School High Wycombe fra 1954 til 1962. Han forlot skolen toppkarakter i tre fag, i ren anvendt matematikk, fysikk og kjemi, som han bestod med spesiell utmerkelse. Disse resultatene gav ham et tilbud om stipend innen realfagene ved Jesus College i Cambridge, så vel som fra staten. Scruton skriver at han ble utvist fra skolen kort tid etter, da rektor fant skolens scene i brann, og en halvnaken jente som forsøkte å slukke den, under ett av Scrutons stykker. Da han fortalte familien at han hadde fått plass ved Cambridge, sluttet faren å snakke med ham.
Etter først å ha ment å studere realfagene ved Cambridge – der han følte seg «åndelig hjemme, om enn sosialt fremmedgjort (som praktisk talt enhver grammar school-gutt)» – byttet Scruton allerede første dagen der til filosofi. Han ble uteksaminert i 1965, og tilbrakte deretter tid utenlands. Han underviste da blant annet ved University of Pau og Pays de l’Adour i Pau, der han møtte sin første kone, Danielle Laffitte.
I 1967 begynte han å studere til doktorgraden ved Jesus College, og ble fikk deretter forskningsstipendiat ved Peterhouse i Cambridge (1969–1971), der han bodde med Laffitte, om hun ikke var i Frankrike. Det var mens han besøkte henne under studenteropprøret i mai 1968 at han først omfavnet konservtismen. Han var da i det latinske kvarter av Paris, og så studentene velte, brenne og smadre biler, og rive opp brostein for å kaste på politiet, og følte plutselig da for første ganng i sitt liv «et veldig politisk sinne».
«Jeg innså plutselig at jeg var på den andre siden. Det jeg så var en ustyrlig mobb av selvrettferdige middelklasse-hooligans. Da jeg spurte mine kamerater om hva det var de ønsket, hva de ønsket å oppnå, var alt jeg fikk til svar denne latterlig marxistiske uforståelige talen. Jeg fant det frastøtende, og tenkte at det måtte være en veg tilbake til forsvaret av vestlig sivilisasjon mot disse greiene. Det var da jeg ble konservativ. Jeg visste at jeg mye heller ønsket å bevare ting enn å rive dem ned.»

Filosofiske og politiske syn

Sruton har gjennom hele sin akademiske karriere spesialisert seg på estetikk. Fra 1971 til 1992 underviste han i estetikk ved Birkbeck College. Hans doktorgradavhandling dannet grunnlaget for hans første bok, Art and Imagination (1974), der han hevdet at «det som utmkerer den estetiske interesse fra andre fomer for interesser, er at den involverer en verdsettelse av noe for sin egen del».
Siden har Scruton utgitt The Aesthetics of Architecture (1979), The Aesthetic Understanding (1983 og 1997), The Aesthetics of Music (1997), og Beauty (2010). I 2008 ble en konferanse holdt over to dager ved Durham University, for å bedømme hans innvirkning på feltet, og i 2012 ble en samling av hans essays om estetikk utgitt av Palgrave Macmillan som Scruton’s Aesthetics.
Under en debatt i regi av Intelligence Squared (BBC), fremmet Scruton (med historikeren David Starkey ved sin side) påstanden «Storbritannia har blitt likegyldig overfor det som er skjønt», ved å holde opp et bilde av Botticellis Fødselen av Venus ved siden av et bilde av Kate Moss. Senere samme år skrev Scruton boken Beauty (2010) og presenterte den som en dokumentar hos BBC Two, Why Beauty Matters. Der argumenterer han for at skjønnhet bør bli gjenreist til sin tidligere og tradisjonelle posisjon innen kunst, arkitektur og musikk. Han skrev at han da mottok «flere enn 500 eposter fra seere, som, alle utenom én, ga uttrykk for noe i stilen «Gud skje lov for at noen som sier det som må bli sagt».